CELEX: 32011L0094
Language: fi
Date: 2011-11-28 00:00:00
Title: Komission direktiivi 2011/94/EU, annettu 28 päivänä marraskuuta 2011 , ajokorteista annetun Euroopan parlamentin ja neuvoston direktiivin 2006/126/EY muuttamisesta

29.11.2011   
            
            
               FI
            
            
               Euroopan unionin virallinen lehti
            
            
               L 314/31
            
         KOMISSION DIREKTIIVI 2011/94/EU,
   annettu 28 päivänä marraskuuta 2011,
   ajokorteista annetun Euroopan parlamentin ja neuvoston direktiivin 2006/126/EY muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ajokorteista 20 päivänä joulukuuta 2006 annetun Euroopan parlamentin ja neuvoston direktiivin 2006/126/EY (1) ja erityisesti sen 8 artiklan,
   sekä katsoo seuraavaa:
   
               (1)
            
            
               Direktiivin 2006/126/EY liitteessä I esitetään malli jäsenvaltioissa käyttöön otettavalle kansalliselle ajokortille. Lissabonin sopimuksen voimaantulon (1 päivänä joulukuuta 2009) myötä ajokortissa oleva maininta yhteisöstä olisi korvattava maininnalla Euroopan unionista. Mallia olisi myös päivitettävä Bulgarian ja Romanian Euroopan unioniin liittymisen huomioon ottamiseksi.
            
         
               (2)
            
            
               Direktiivin 2006/126/EY liitteen I mukaan ajokorttimallissa olisi ilmoitettava ajoneuvoluokka, jota kortin haltija on oikeutettu ajamaan.
            
         
               (3)
            
            
               Ajokorttimallia on tarpeen päivittää, koska direktiivillä 2006/126/EY otettiin käyttöön uusia ajoneuvoluokkia. Käyttöön on otettu erityisesti AM-luokan (mopot) ja luokan A2 (moottoripyörät) ajokortteja, joita sovelletaan 19 päivästä tammikuuta 2013. Ajokorttimallia olisi sen vuoksi muutettava.
            
         
               (4)
            
            
               Direktiiviä 2006/126/EY olisi sen vuoksi muutettava.
            
         
               (5)
            
            
               Jäsenvaltioita kannustetaan laatimaan itseään varten ja unionin edun vuoksi omia taulukoita, joista ilmenee mahdollisimman hyvin tämän direktiivin ja kansallisen lainsäädännön osaksi saattamista koskevien toimenpiteiden välinen vastaavuus, ja julkaisemaan ne.
            
         
               (6)
            
            
               Tässä direktiivissä säädetyt toimenpiteet ovat ajokortteja käsittelevän komitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2006/126/EY liite I tämän direktiivin liitteen mukaisesti.
   2 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2012. Niiden on ilmoitettava tästä komissiolle viipymättä.
   Niiden on sovellettava näitä säännöksiä 19 päivästä tammikuuta 2013.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 28 päivänä marraskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 403, 30.12.2006, s. 18.
   
      LIITE
      Muutetaan direktiivin 2006/126/EY liite I seuraavasti:
      
                  1)
               
               
                  Korvataan otsikko seuraavasti:
                  ”EUROOPAN UNIONIN AJOKORTTIMALLIA KOSKEVAT MÄÄRÄYKSET”
               
            
                  2)
               
               
                  Korvataan 1 kohdassa ilmaisu ”Yhteisön ajokorttimallin” ilmaisulla ”Euroopan unionin ajokorttimallin”.
               
            
                  3)
               
               
                  Korvataan 3 kohdan c alakohta seuraavasti:
                  
                              ”c)
                           
                           
                              ajokortin myöntävän jäsenvaltion kansainvälinen tunnus negatiivina sinisessä, kahdentoista tähden ympäröimässä suorakulmiossa; jäsenvaltioiden kansainväliset tunnukset ovat seuraavat:
                              B: Belgia
                              BG: Bulgaria
                              CZ: Tšekki
                              DK: Tanska
                              D: Saksa
                              EST: Viro
                              GR: Kreikka
                              E: Espanja
                              F: Ranska
                              IRL: Irlanti
                              I: Italia
                              CY: Kypros
                              LV: Latvia
                              LT: Liettua
                              L: Luxemburg
                              H: Unkari
                              M: Malta
                              NL: Alankomaat
                              A: Itävalta
                              PL: Puola
                              P: Portugali
                              RO: Romania
                              SLO: Slovenia
                              SK: Slovakia
                              FIN: Suomi
                              S: Ruotsi
                              UK: Yhdistynyt kuningaskunta;”.
                           
                        
            
                  4)
               
               
                  Korvataan 3 kohdassa, joka koskee ajokortin etupuolta, e alakohta seuraavasti:
                  
                              ”e)
                           
                           
                              merkintä ”Euroopan unionin malli” painettuna ajokortin myöntävän jäsenvaltion kielellä tai kielillä ja merkintä ”ajokortti” kaikilla muilla Euroopan unionin kielillä vaaleanpunaisella painettuna muodostavat ajokortin taustan:
                              
                                           
                                       
                                       
                                          Свидетелство за управление на МПС
                                       
                                    
                                           
                                       
                                       
                                          Permiso de Conducción
                                       
                                    
                                           
                                       
                                       
                                          Řidičský průkaz
                                       
                                    
                                           
                                       
                                       
                                          Kørekort
                                       
                                    
                                           
                                       
                                       
                                          Führerschein
                                       
                                    
                                           
                                       
                                       
                                          Juhiluba
                                       
                                    
                                           
                                       
                                       
                                          Άδεια Οδήγησης
                                       
                                    
                                           
                                       
                                       
                                          Driving Licence
                                       
                                    
                                           
                                       
                                       
                                          Permis de conduire
                                       
                                    
                                           
                                       
                                       
                                          Ceadúas Tiomána
                                       
                                    
                                           
                                       
                                       
                                          Patente di guida
                                       
                                    
                                           
                                       
                                       
                                          Vadītāja apliecība
                                       
                                    
                                           
                                       
                                       
                                          Vairuotojo pažymėjimas
                                       
                                    
                                           
                                       
                                       
                                          Vezetői engedély
                                       
                                    
                                           
                                       
                                       
                                          Liċenzja tas-Sewqan
                                       
                                    
                                           
                                       
                                       
                                          Rijbewijs
                                       
                                    
                                           
                                       
                                       
                                          Prawo Jazdy
                                       
                                    
                                           
                                       
                                       
                                          Carta de Condução
                                       
                                    
                                           
                                       
                                       
                                          Permis de conducere
                                       
                                    
                                           
                                       
                                       
                                          Vodičský preukaz
                                       
                                    
                                           
                                       
                                       
                                          Vozniško dovoljenje
                                       
                                    
                                           
                                       
                                       
                                          Ajokortti
                                       
                                    
                                           
                                       
                                       
                                          Körkort;”.
                                       
                                    
                        
            
                  5)
               
               
                  Korvataan 3 kohdassa, joka koskee ajokortin kääntöpuolta,
                  
                              —
                           
                           
                              a alakohdan 10 ja 11 alakohta seuraavasti:
                              
                                          ”10.
                                       
                                       
                                          Päivämäärä, jolloin ajokortti on ensimmäisen kerran annettu kutakin luokkaa varten (tämä päivämäärä on siirrettävä uuteen ajokorttiin ajokorttia korvattaessa tai vaihdettaessa); kukin päivämäärää koskeva kenttä on täytettävä kahdella numerolla seuraavassa järjestyksessä: päivä.kuukausi.vuosi (PP.KK.VV)
                                       
                                    
                                          11.
                                       
                                       
                                          Voimassaolon päättymispäivä kunkin luokan osalta; kukin päivämäärää koskeva kenttä on täytettävä kahdella numerolla seuraavassa järjestyksessä: päivä.kuukausi.vuosi (PP.KK.VV)”,
                                       
                                    
                        
                              —
                           
                           
                              a alakohdan 12 alakohdan ensimmäisessä luetelmakohdassa ilmaisu ”yhdenmukaistetut yhteisön koodit” ilmaisulla ”yhdenmukaistetut Euroopan unionin koodit”,
                           
                        
                              —
                           
                           
                              a alakohdan 12 alakohdassa koodi 95 seuraavasti:
                              
                                 ”Kuljettaja, jolla on direktiivissä 2003/59/EY tarkoitettu ammattipätevyystodistus ja jonka ammattipätevyys on voimassa … asti [esimerkiksi: 95(01.01.12)]”,
                              
                           
                        
                              —
                           
                           
                              b alakohta seuraavasti:
                              
                                          ”b)
                                       
                                       
                                          Seuraavien kortin sivuilla 1 ja 2 olevien numerokohtien selitykset: 1, 2, 3, 4a, 4b, 4c, 5, 10, 11 ja 12.
                                          Jos jäsenvaltio haluaa tehdä tällaiset merkinnät kansallisella kielellä, joka on muu kuin bulgaria, englanti, espanja, hollanti, italia, kreikka, latvia, liettua, malta, portugali, puola, ranska, ruotsi, romania, saksa, slovakki, sloveeni, suomi, tanska, tšekki, unkari, viro, sen on laadittava ajokortti kahdella kielellä käyttäen jotakin edellä mainituista kielistä, edellä mainitun kuitenkaan rajoittamatta muiden tämän liitteen määräysten soveltamista.”,
                                       
                                    
                        
                              —
                           
                           
                              c alakohdassa ilmaisu ”Yhteisön korttimalliin” ilmaisulla ”Euroopan unionin ajokorttimalliin”.
                           
                        
            
                  6)
               
               
                  Lisätään 4 kohtaan c alakohta seuraavasti:
                  
                              ”c)
                           
                           
                              Ajokortin etu- ja kääntöpuolen tiedot on voitava lukea paljain silmin; merkin korkeuden on oltava kääntöpuolen kohdissa 9–12 vähintään 5 pistettä.”.
                           
                        
            
                  7)
               
               
                  Korvataan yhteisön ajokorttimalli seuraavasti:
                  ”EUROOPAN UNIONIN AJOKORTTIMALLI
                  
                  
                     Sivu 1
                  
                  
                     
                  
                     Sivu 2
                  
                  
                     ”
               
            
                  8)
               
               
                  Poistetaan yhteisön mallin mukaisen ajokortin näytekappale.